|  |
| --- |
| **Дунавски водни програм/Danube Water Program** |

Дунавски водни програм пружа подршку за вођење дијалога о политици и развој капацитета у сектору водовода и канализације (ВиК) у дунавској регији. Заједнички га проводе Свјетска банка и Међународна асоцијација водовода у дунавском сливном подручју (IaWD) уз финансирање Владе Аустрије. Дунавски водни програм остварује сарадњу с регионалним, националним и локалним субјектима у сврху:

* промоције и давања информација за вођење дијалога о политици у вези с кључним изазовима с којима се суочава сектор водоснабдијевања; и
* јачања техничких и управљачких капацитета комуналних предузећа и институција у сектору, укључујући припрему и пружање подршке за провођење активности на унапређењу ефикасности услуга.

Дунавски водни програм (ДВП) се у БиХ имплементира од почетка 2014. године посредством Министарства спољне трговине и економских односа БиХ.

Координацију и надзор над реализацијом ДВП-а на нивоу својих чланица реализују удружење „Водоводи РС“ и „Удружење послодаваца комуналне привреде ФБиХ“ уз подршку МСТЕО БиХ.

Активности ДВП у БиХ су, највећим дјелом, биле усмјерене на benchmarkinг пословања јавних водоводних предузећа/јавних комуналних предузећа (ЈВП/ЈКП).

Постигнути резултати:

* Покренут је дијалог, постигнуто разумијевање и добијена подршка кључних актера процеса у идентификацији и одабиру опција успостављања модела/система показатеља пословања ЈВП-а и одређивања референтних тачака („Benchmarking”) у БиХ.
* Проведен први циклус прикупљања података о пословању ЈВП/ЈКП на подручју цијеле БиХ у оквиру одабране краткорочне опције benchmarkinga према IBNETметодологији
* Прикупљени подаци о пословању ЈВП/ЈКП су објављени на он-лајн IBNET/ DANUBIS платформама.
* Подаци о пословању ЈВП/ЈКП-а су доступни за поређење са другим предузећима на нивоу БиХ, слива ријеке Дунав и цијелог Свијета.
* Осигурано је учешће 6 пилот ЈВП/ЈКП из БиХ у програму European Benchmaking Cooperation (EBC).

Више о програму на линку: [www.danube-water-program.org/](http://www.danube-water-program.org/)